Telki Község Jegyzője

**Tájékoztató**

**Képviselő-testület lejárt határidejű határozatainak végrehajtásáról**

Telki Község Önkormányzat Képviselő-testületének Szervezeti és Működési Szabályzatáról szóló 20/2019. (X.28.)Ör. 18. § (4) bekezdése alapján a folyamatban lévő és lejárt határidejű határozatokban történt intézkedésekről az alábbiak tájékoztatót adom.

|  |  |  |
| --- | --- | --- |
| **Száma** | **Címe** | **Végrehajtás** |
| **1 /2022. (I.31.) Önkormányzati határozat** |  **Tájékoztató a vásárolt étkeztetésre vonatkozó szolgáltatás helyzetéről** |  |
| A képviselő-testület úgy határozott, hogy a vásárolt étkeztetés helyzetére vonatkozó tájékoztatást tudomásul veszi, és az alábbiakról dönt: 1. A Képviselő-testület a Hungast Vital Kft.-vel fennálló, többször módosított, közétkeztetési feladatok ellátására létrejött vállalkozási szerződés közös megegyezéssel történő megszüntetéséhez hozzájárul 2022. szeptember 1-ei fordulónappal, tekintettel arra, hogy a szerződéses ár módosítására vonatkozó közbeszerzési törvénynek megfelelő felső határt túllépni – a szerződésben beépített éves indexálási lehetőségen túl - nem lehet.
2. A Képviselő-testület felkéri a Hivatalt az új közbeszerzés részleteinek kidolgozására.

Felelős: polgármesterHatáridő: azonnal | **Szerződés felmondása megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **2 /2022. (I.31.) Önkormányzati határozat** | **Kodolányi János Közösségi Ház helyiséghasználatával összefüggő kérdések** |  |
| A Képviselő-testület támogatja a fiatalok számára megrendezett programokat a hatályos járványügyi protokoll betartásával, és azzal, hogy mindenki saját felelősségére látogatja a rendezvényeket. Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **3 /2022. (I.31.) Önkormányzati határozat** | **Önkormányzati feladatellátást szolgáló fejlesztések támogatásra vonatkozó** **Pályázat benyújtásáról „Kötelező önkormányzati feladatot ellátó intézmények fejlesztése, felújítása”** | **megtörtént** |
| Telki község Önkormányzat Képviselő-testülete az „Önkormányzati feladatellátást szolgáló fejlesztések támogatása pályázat” tárgyában az alábbiak szerint dönt:Telki Község Önkormányzata részt vesz az ,,Önkormányzati feladatellátást szolgáló fejlesztések támogatása,, című Belterületi utak, járdák, hidak felújítása, karbantartása alcélú pályázaton a Telki, Tulipán u. 402, és 418/13 hrsz szakaszának felújításával.A beruházással érintett útszakaszok: 2089 Telki, 402 és 418/13 hrszA beruházás tervezett összköltsége: bruttó: 28.885.753,- Ft. Az önkormányzat a pályázat keretében bruttó 18.775.739,- Ft összegű támogatási igényt nyújt be.Az önkormányzat a bruttó 18.775.739,- Ft támogatási összeghez az önerőt, a bruttó 10.110.014,- Ft-ot a 2022.évi költségvetésében biztosítja. Felkéri a jegyzőt, hogy az Önkormányzat 2022. évi költségvetésébe a pályázati önerő mértékét tervezze be.A képviselő testület felhatalmazza a polgármestert a pályázat és mellékletei benyújtására, valamint az ezzel kapcsolatban szükséges nyilatkozatok megtételére.Felelős: PolgármesterHatáridő: 2022. február 4. |

|  |  |  |
| --- | --- | --- |
| **Száma** | **Címe** | **Végrehajtás** |
| **4 /2022. (I.31.) Önkormányzati határozat** | **Zöldterület gondozásra vonatkozó keretmegállapodás módosítása** |  |
| Telki Község Önkormányzat Képviselő-testülete úgy határoz, hogy a Hambuch Bt-vel (2089 Telki, Áfonya u. 18.) a település közigazgatási területén található önkormányzati tulajdonú extenzív és intenzív zöldfelületek, valamint a Telki óvodák zöldterületeinek gondozásra vonatkozó keretszerződését módosítja:1. A szerződés módosítás keretében hozzájárul a keretmegállapodásban meghatározott szerződéses egységáraknak a 2021.évi 5,1 %-os mértékű inflációt meghaladóan további + 3,4 %-os mértékű emeléséhez.

2. A Képviselő-testület felhatalmazza a polgármestert a szerződés módosítás aláírására.Felelős: polgármesterHatáridő: azonnal | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **5 /2022. (I.31.) Önkormányzati határozat** | **A belső ellenőri tevékenység ellátására vonatkozó szerződés** **módosításáról** |  |
| 1. Telki Község Önkormányzat Képviselő-testülete úgy határoz, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 15. § (1) bekezdése szerinti a belső ellenőrzési feladatok ellátásra az Audit Light Kft. -vel (cégjegyzékszám: 13-09-145724) 2030 Érd, Balatoni út 103/B.vonatkozó szerződést módosítja és a belső ellenőri feladatok ellátására vonatkozó megbízási díj összegét havi bruttó 110.400,- Ft+Áfa/hó összegben határozza meg.

2. A Képviselő-testület felhatalmazza a polgármestert, hogy a szerződés aláírására.Felelős: polgármester, jegyzőHatáridő: 2022.január 1 | **Szerződés módosítás megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **6 /2022. (I.31.) Önkormányzati határozat** | **A polgármester illetményének és költségtérítésének megállapításáról** |  |
| A képviselő-testület megtárgyalta a polgármester illetményére, valamint költségtérítésére vonatkozó javaslatot. A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§ (2)-(5) bekezdése alapján Deltai Károly polgármester illetményét – aki feladatát főállásban végzi- bruttó 780.000- Ft-ban állapítja meg 2022.január 1. napjától.A Mötv. 71.§. (6) bekezdése értelmében a polgármester havonta költségtérítésre jogosult, melynek mértéke az illetményének 15 %-ában azaz 117.000 Ft-ban határozza meg.A képviselő-testület utasítja a jegyzőt, hogy az illetmény megállapításáról a Magyar Államkincstár Pest Megyei Igazgatóságát haladéktalanul tájékoztassa.Határidő: azonnalFelelős: jegyző, Pénzügyi Csoport | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **7 /2022. (I.31.) Önkormányzati határozat** | **Telki Zöldmanó Óvoda nyári zárvatartási rendjének meghatározása** |  |
| Telki Község képviselő-testülete a Telki Óvoda nyári zárva tartás időpontját az alábbiak szerint határozza meg: 1. Telki Óvoda Harangvirág utcai székhelyének nyári zárva tartásának időtartama: 2022. július 25-től 2022. augusztus 21-ig. 2. Telki Óvoda Tengelice utcai telephely nyári zárva tartásának időtartama: 2022. június 27.-tól 2022. július 24.-ig.3. A Képviselő-testület megbízza az intézmény vezetőjét, hogy az óvoda nyári zárva tartásának időtartamáról tájékoztassa a szülőket. Határidő: FolyamatosFelelős: óvodavezető | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **8 /2022. (I.31.) Önkormányzati határozat** | **A fás szárú növények védelméről, kivágásáról és pótlásáról szóló rendelet véleményezése** |  |
| Telki község Önkormányzat képviselő-testülete úgy határoz, hogy a fás szárú növények védelméről, kivágásáról és pótlásáról szóló rendelet-tervezetet jóváhagyja és felkéri a jegyzőt, annak a környezet védelmének általános szabályairól szóló 1995. évi LIII. törvény 48.§-a szerinti egyeztetés lefolytatására.Határidő: értelem szerintFelelős: jegyző | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **9 /2022. (I.31.) Önkormányzati határozat** | **Telki Orgona utca szabályozásához kapcsolódó területrendezés****(Ingatlanrendezési szerződés – Telki 1022/3 hrsz.)** |  |
| Telki Község Képviselő-testülete a Telki Orgona utca Hely Építési Szabályzat és Szabályozási Terv szerinti szabályozási szélességének kialakítása érdekében, térítésmentes területátadás formájában ingatlanrendezési szerződést köt a Telki, Orgona u. 1022/3 hrsz-ú ingatlan tulajdonosával. A Képviselő-testület felhatalmazza a polgármestert az ingatlanrendezési szerződés aláírására.Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.Felelős: polgármesterHatáridő: 2019. május 3. | **Szerződés aláírása megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **11 /2022. (I.31.) Önkormányzati határozata** | **Szociális Bizottsági tagság megszűnése** |  |
| Telki község Önkormányzat tudomásul veszi Jokó Attila a Telki község Önkormányzat képviselő-testület Szociális Bizottság külső bizottsági tagjának 2021.01.01. hatállyal történő lemondását a bizottsági tagságról.Határidő: azonnalFelelős: polgármester | **Intézkedést nem igényelt** |

|  |  |  |
| --- | --- | --- |
| **Száma** | **Címe** | **Végrehajtás** |
| **12 /2022. (I.31.) Önkormányzati határozata** | **Védőnői pályázatok elbírálásáról** |  |
| Telki Község Önkormányzat képviselő-testülete a Telki 3. számú védőnői körzet védőnői álláshelyére Szuromi Andreát 3 hónap próbaidő kikötésével kinevezi. Jogállására az egészségügyi szolgálati jogviszonyról szóló 2020. évi C. törvény rendelkezései irányadóak.A védőnő illetményét és juttatásait az egészségügyi szolgálati jogviszonyról szóló 2020.évi C. törvény rendelkezései, illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint Telki község Önkormányzatának Cafetéria szabályzata szerint állapítja meg.Felkéri és felhatalmazza a polgármestert a szükséges intézkedések megtételére.Határidő: értelemszerűen Felelős: polgármester | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **13 /2022. (I.31.) Önkormányzati határozata** | Nyilatkozat elővásárlási jog gyakorlásáról |  |
| Telki község Képviselő-testülete, úgy határoz, hogy a Telki belterület 725/11 természetben Telki, Kökörcsin u. 10. szám alatti belterületi ingatlan tekintetében az önkormányzat javára 34921/1994.03.09 számon bejegyzett elővásárlási joggal nem kíván élni, arról végérvényesen lemond.Felelős: polgármesterHatáridő: azonnal | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **14 /2022. (II.14.) Önkormányzati határozata** | Ingatlan struktúrával kapcsolatos szóbeli tájékoztató  |  |
| Telki község Képviselő-testülete, úgy határozott, hogy az ingatlan struktúrával kapcsolatos szóbeli tájékoztatót elfogadja, további jogi lehetőségek és intézkedések kidolgozását kéri a Hivataltól és a Főépítésztől. Felelős: polgármester, főépítészHatáridő: értelem szerint | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **15 /2022. (II.14.) Önkormányzati határozat** | **Kodolányi János Közösségi Ház helyiséghasználatával összefüggő kérdések** |  |
| Telki község Önkormányzat Képviselő-testülete úgy döntött a Közösségi Ház vezetőjéhez érkező kedvezményekre vonatkozó kérésekkel kapcsolatban, hogy a kedvezményezettek köre a hatályos képviselő-testületi határozatban megjelölt jogosulti körön túl nem bővíthető, a meglévő díjszabályok alkalmazandóak.Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **16 /2022. (II.14.) Önkormányzati határozat** | **Kodolányi János Közösségi Ház helyiségeinek kampányrendezvények céljára történő igénybevétele** |  |
| Telki község Önkormányzat képviselő-testülete úgy határoz, hogy a Kodolányi János Közösségi Ház helyiségeinek a választási eljárásról szóló 2013.évi XXXVI. törvény 145.§. (3) bekezdése alapján történő igénybevétele során az alábbiak szerint biztosítja a nyilvántartásba vett jelöltek, jelölő szervezetek számára a választási kampány céljára történő igénybevételt:Az intézmény a munkarendjébe illeszkedve a 2022.évi országgyűlési választáson és országos népszavazáson nyilvántartásba vett jelöltek, jelölő szervezetek számára a kampányidőszakban maximum 2 alkalommal hétköznapokon 2-2 óra időtartamra a 71/2020.(VIII.31.) önkormányzati határozatban foglalt kedvezmények nélküli bérleti díjakon biztosíthatja választási gyűlés, kampányrendezvény céljára a Közösségi Ház Nagytermét.Felelős: IntézményvezetőHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **17 /2022. (II.14.) Önkormányzati határozat** | **A vásárolt étkeztetésre vonatkozó szolgáltatási szerződés módosításáról** |  |
| A képviselő-testület úgy határozott, hogy a közoktatási intézmények közétkeztetési feladatainak ellátására vonatkozó a Hungast Vital Kft-vel hatályos vállalkozási szerződést akként módosítja, hogy a szerződésben szereplő nyersanyagnormát 2022. január 1.-i visszamenőleges hatállyal 5,1%-kal megemeli. A képviselő-testület felhatalmazza a polgármestert, hogy a szolgáltatóval a szerződésmódosítást írja alá.Felelős: polgármesterHatáridő: azonnal | **Szerződés módosítás aláírásra került** |

|  |  |  |
| --- | --- | --- |
| **Száma** | **Címe** | **Végrehajtás** |
| **18 /2022. (II.14.) Önkormányzati határozat** | **Intézményi takarítási szolgáltatás ellátására vonatkozó szerződés módosításáról** |  |
| 1. Telki Község Önkormányzat Képviselő-testülete úgy határoz, hogy a Dig-Build Kft.-vel (5700 Gyula, Nagyváradi út 64.) a takarítási szolgáltatás ellátására vonatkozó szerződést módosítja. A szerződés módosítás keretében hozzájárul a szerződéses vállalkozói díj 5,1 %-kal történő emeléséhez.
2. A Képviselő-testület felhatalmazza a polgármestert a szerződés módosítás aláírására.

Felelős: polgármesterHatáridő: azonnal | **Szerződés módosítás aláírásra került** |

|  |  |  |
| --- | --- | --- |
| **Száma** | **Címe** | **Végrehajtás** |
| **19 /2022. (II.14.) Önkormányzati határozat** | [**Budakörnyéki Önkormányzat Társulás Telki községet érintő költségvetési döntései**](https://www.telki.hu/docs/e-hivatal/eloterjesztesek/2022/02.14/KT/5.np.%20Budak%C3%B6rny%C3%A9ki%20%C3%96nkorm%C3%A1nyzati%20T%C3%A1rsul%C3%A1s%20Telki%20k%C3%B6lts%C3%A9gvet%C3%A9s%C3%A9t%20_p63552.docx) |  |
| A képviselő-testület úgy határozott, hogy a Budakörnyéki Önkormányzati Társulás Telki községet érintő költségvetési támogatásainak mértékét jóváhagyja.Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **20 /2022. (II.14.) Önkormányzati határozat** | **Telki község Önkormányzat 2022.évi költségvetésének beterjesztése** |  |
| A képviselő-testület úgy határozott, hogy elfogadja Telki község Önkormányzat 2022. évi költségvetésének beterjesztését és további tárgyalásra bocsájtja.Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **21 /2022. (II.14.) Önkormányzati határozat** | **Tájékoztató az önkormányzat által benyújtott pályázatokról** |  |
| A képviselő-testület úgy határozott, hogy elfogadja tájékoztatót az önkormányzat által benyújtott pályázatokról. Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **22 /2022. (II.14.) Önkormányzati határozat** | **A Telki 764/1 hrsz-ú ingatlanon található épület hasznosítására és üzemeltetésére** **vonatkozó pályázat kiírásáról** |  |
| Telki község Képviselő-testülete úgy határozott, hogy az önkormányzat tulajdonát képező Telki, Mandula köz 764/1 hrsz-ú ingatlan használatára az 1. számú melléklet szerinti tartalmú pályázatot hirdet. Felelős: polgármesterHatáridő: 2022. március 15. | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
| **23 /2022. (II.14.) Önkormányzati határozat** | **Tájékoztató a helyi adóbevételek alakulásáról** |  |
| A képviselő-testület úgy határozott, hogy elfogadja tájékoztatót a helyi adóbevételek alakulásáról.Felelős: polgármesterHatáridő: azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **24 /2022. (II.28.) Önkormányzati határozat** | **Szociális Bizottsági tag megválasztása** |  |
| Telki község Önkormányzat képviselő-testülete úgy határozott, hogy a Szociális Bizottság külső (nem képviselő) tagjává dr. Kiss Esztert választja meg.Határidő: azonnalFelelős: polgármester | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
|  **25 /2022. (II.28.) Önkormányzati határozat** | **Ukrajnai menekültek megsegítésének kérdése** |  |
| Telki község Önkormányzat képviselő-testülete úgy határoz, hogy az ukrajnai háború elől elmenekülő menekültek megsegítésére a 2022.évi költségvetéséből 1 millió forint keretösszeget különít el, azzal, hogy az első 500.000.- Ft felhasználását követően a második 500.000.- Ft felhasználáshoz külön testületi döntés szükséges.Az önkormányzat egy adománygyűjtő alszámlát nyit, **,, Telki Segít ,,** címmel, melyre fogadja a lakossági adományokat, majd az adománygyűjtő számlára érkező összegekről külön nyilvántartást vezet.Az elkülönített önkormányzati támogatás összege és a beérkezett lakossági adomány felhasználása a Budajenő Római Katolikus Plébánia helyi karitatív szervezete a Telki Karitász csoport közreműködésével történik, azzal a megkötéssel, hogy az átadott pénzösszeg felhasználása során elsődleges prioritáskánt a Telki Katolikus Közösségi Házba befogadott és elszállásolt 18 fő ukrajnai menekült ellátása szerepel.Felelős: polgármesterHatáridő: azonnal | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
|  **26 /2022. (II.28.) Önkormányzati határozat** | **Épületüzemeltetési szerződés meghosszabbítása** |  |
| Telki község Önkormányzat Képviselő-testülete úgy határoz, hogy a Norogáz Építési és Épületgépészeti Szolgáltató Kft-vel (2800 Tatabánya, Blaha Lujza u. 50.) 2021. április 7. napjától fennálló Vállalkozási szerződést 2022. november 30-ig tartó időszakra meghosszabbítja.Telki község Önkormányzat Képviselő-testülete felkéri a polgármestert a szerződés aláírására.Felelős: polgármesterHatáridő: 2022. március 6. | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
|  **27 /2022. (II.28.) Önkormányzati határozat** | **A Telki 764/1 hrsz-ú ingatlanon található épület hasznosítására és üzemeltetésére** **vonatkozó pályázat kiírásáról** |  |
| Telki község Képviselő-testülete úgy határozott, hogy az önkormányzat tulajdonát képező Telki, Mandula köz 764/1 hrsz-ú ingatlan használatára vonatkozó pályázat lezárult.A beadási határidőn belül egy pályázat a Néri Szent Fülöp Cserkészcsapatért Alapítvány pályázata, mely a pályázati kiírásnak megfelel, érvényes.A pályázatban megjelölt hasznosítási elképzelés társadalmi hasznosságát a képviselő-testület támogatja. A képviselő-testület az épület hasznosítására kiírt pályázatot eredményesnek minősíti és a Néri Szent Fülöp Cserkészcsapatért Alapítvány pályázatát nyertesnek nyilvánítja, valamint felhatalmazza a polgármestert a hasznosítási megállapodás aláírására.**Felelős:** polgármester**Határidő:** azonnal | **Megtörtént** |

|  |  |  |
| --- | --- | --- |
| **Száma** | **Címe** | **Végrehajtás** |
|  **28 /2022. (II.28.) Önkormányzati határozat** | **Polgármester szabadság ütemtervéről** |  |
| Telki község Önkormányzat képviselő-testülete Deltai Károly polgármester 2022. évi szabadságolási ütemtervét az alábbiak szerint fogadja el.

|  |  |  |
| --- | --- | --- |
|  | **Hónap** | **Napok száma** |
| 2022. év 39 munkanap | Január | 0 |
| Február | 0 |
| Március | 0 |
| Április | 0 |
| Május | 0 |
| Június | 0 |
| Július | 14 |
| Augusztus | 14 |
| Szeptember | 1 |
| Október | 0 |
| November | 2 |
| December | 8 |

A képviselő-testület felkéri az Jegyzőt, hogy a szükséges intézkedéseket tegye meg.Felelős: jegyzőHatáridő: folyamatos | **Intézkedést nem igényel** |

|  |  |  |
| --- | --- | --- |
|  |  |  |
| **Telkiért Érdemérem adományozásához kapcsolódó Szavazatszámláló Bizottság megválasztása** | **Telkiért Érdemérem adományozásához kapcsolódó Szavazatszámláló Bizottság megválasztása** | **Intézkedést nem igényel** |
| Telki község Képviselő-testülete Telkiért Érdemérem adományozásáról szóló szavazás bizottsági tagjait megválasztja: tagok: Halász Terézia , dr. Vida Rolland, elnök: Koltai Piroska. |  |

|  |  |  |
| --- | --- | --- |
| **Telkiért Érdemérem adományozásáról** | **Telkiért Érdemérem adományozásáról** |  |
| Telki község Önkormányzat képviselő-testülete úgy határozott, hogy a Telkiért Érdemérem címre az idei évben nem oszt ki díjat.**Felelős:** polgármester **Határidő:** azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **31 /2022. (II.28.) Önkormányzati határozata** | **Telki Ifjúsági díj adományozásáról** |  |
| Telki község Önkormányzat képviselő-testülete úgy határozott, hogy a kitüntetések, címek alapításáról és adományozásának rendjéről szóló [10/2019.(III.29.)](https://www.telki.hu/docs/e-hivatal/rendeletek/kituntetesekrol/10-2019.%28III.29.%29_a_kituntetesek%2C_cimek_alapitasarol_es_adomanyozasanak_rendjerol.pdf) önkormányzati rendelet értelmében Persányi Barnabás részére Telki Ifjúsági díjat adományoz.**Felelős:** polgármester**Határidő:** azonnal | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **32 /2022. (III.10.) Önkormányzati határozat** | **Szavazatszámláló bizottsági tagok megválasztása** |  |
| 1.Telki Község Önkormányzat Képviselő-testülete a választási eljárásról szóló 2013. évi XXXVI. törvény 24. § (1) bekezdésében kapott felhatalmazás alapján a Telki községben működő szavazatszámláló bizottságok tagjainak és póttagjainak a határozat melléklete szerinti az alábbi személyeket választja meg:**Szavazatszámláló bizottsági tagok:**dr. Dobsáné Gregor Éva 2089 Telki, Harangvirág u. 26.dr. Király Kata 2089 Telki, Berkenye u. 36.Kampantais – Heillinger Szabina 2089 Telki, Rákóczi u. 53.Komáromi Irén 2089 Telki, Tölgyfa u. 7/B.Gerhát Józsefné 2089 Telki, Pipacs u. 2.Pethő Réka 2089 Telki, Vadrózsa u. 7.Polló László 2089 Telki, Völgy u. 17-19.Laczkó Sándorné 2089 Telki, Erdő u. 11.Szakács Ildikó Katalin 2089 Telki, Fenyves u. 1.Gedai Károlyné 2089 Telki, Legelődombi út 59.Fülöpp Miklós 2089 Telki Orgona u. 22.Juhos Kiss Gellért 2089 Telki, Árnyas u. 6.Olajos Artúr 2089 Telki, Szőlő sor 5.Dura Béláné 2089 Telki, Szajkó u. 18.Weisz Kamilla 2089 Telki, Gyöngyvirág u. 48.Fábián Tamás Gábor 2089 Telki, Akácos út 10.Barczine Babos Mária 2089 Telki, Repkény u. 18.Bajnay Rudolf József 2089 Telki, Berkenye u. 30.Thirringné Vig Enikő Anna 2089 Telki, Repkény u. 14.dr. Móritz Melinda Aranka 2089 Telki, Muskátli u.16.Csernátoni Aranka 2089 Telki, Muskátli u.16.2. A Képviselő-testület utasítja a jegyzőt, hogy a megválasztott szavazatszámláló bizottsági tagok eskütételének megszervezéséről és a szavazás lebonyolítására való felkészítéséről gondoskodjon.Határidő: FolyamatosFelelős: Jegyző | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **33/2022. (III.10.) Önkormányzati határozata** | **2021.évben támogatott civil szervezetek beszámolójának elfogadásáról** |  |
| Telki község Önkormányzat képviselő-testülete által 2021.évben támogatott Telki SE, Telki Teakwon-do Sportegyesület, KOKUKK Egyesület, Telki Női Kar, 1002. sz. Néri Szent Fülöp Cserkészcsapat, Budajenő-Telki Székely Társaság, Óvoda-Iskola Telkiben Alapítvány, Telki Polgárőrség Bűnmegelőzési és Önvédelmi Egyesület beszámolóinak ellenőrzését elfogadja, megállapítja, hogy az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.Határidő: azonnalFelelős: polgármester | **Intézkedést nem igényel** |

|  |  |  |
| --- | --- | --- |
| **Száma** | **Címe** | **Végrehajtás** |
| **34 /2022. (III.10.) Önkormányzati határozat** | **Civil szervezetek támogatására vonatkozó pályázat kiírásáról** |  |
| Telki község Önkormányzat Képviselő-testülete úgy határoz, hogy a helyi civil szervezetek részére nyújtható önkormányzati támogatásokról szóló 9/2017. (IV.04.) számú önkormányzati rendeletben foglaltak alapján pályázatot ír ki a helyi civil szervezetek anyagi támogatására 2022. évre vonatkozóan a csatolt pályázati felhívás alapján. Felkéri a Jegyzőt, hogy gondoskodjon a pályázati kiírás megfelelő közzétételéről.**Felelős:** Polgármester, Jegyző**Határidő**: 2022.április 20. | **Megtörtént** |

Telki, 2022. március 25.

 dr. Lack Mónika

 jegyző